בס"ד

**מבוא לתורה שבעל פה**

1**.**מה קיבל עם ישראל בסיני? **שתי תורות: תורה שבכתב-חמישה חומשי תורה. תורה שבע"פ-עניינים וכללי פיתוח התורה.**

2.מדוע לא ניתנה התורה שבעל פה גם היא בכתב? כּתוב טעם אחד

**לפי מדרש תנחומא - התורה שבעל פה ייחודית לעם ישראל בניגוד לתורה שבכתב שניתנת לתרגום ולפירוש**.

**לפי רבי יוסף אלבו - המציאות משתנה כל הזמן, התורה שבכתב נותנת את העקרונות, והתורה שבע"פ מיישמת אותם.**

**לפי המהר"ל - התורה שבכתב זו התכנית הכללית ואילו התורה שבעל פה היא היישום שלה.**

3..נטילת לולב בחול המועד סוכות היא תקנה של רבן יוחנן לזכר המנהג במקדש וברכתה "וציוונו על נטילת לולב". מהו הקושי?

**הקושי הוא שלא הקדוש ברוך הוא ציווה אותנו במצווה זו בתורה שבכתב אלא זו תקנת חכמים של רבן יוחנן אחרי החורבן.**

4.ומהי התשובה על קושי זה?

**מחלוקת אמוראים - לפי רב אויא מ"לא תסור" ולפי רב נחמיה מ"שאל אביך ויגדך זקניך ויאמרו לך"**

5.מדוע נתן ה' רק לחכמים סמכות בלעדית לפסוק הלכה על פי פרשנותם לתורה, ולא אפשר לכל אדם לפי הבנתו?

**כדי שתהיה הכרעה אחת ולא תהיה התורה כשתי תורות**

6."שלח לו רבן גמליאל (לרבי יהושע): גוזרני עליך שתבוא אצלי במקלך ובמעותיך ביום הכיפורים שחל להיות בחשבונך"

שני תָנִּאים הצדיקו את רבן גמליאל בפני רבי יהושע. הסבר את טענתם  **ר' עקיבא- לומד מהפסוק שהתורה נתנה את הכוח לקבוע את התאריכים לבית הדין גם אם הם טועים. ר' דוסא בן הרכינס- מוכיח מהפס' שנדרש מאיתנו לקבל את הכרעת הבית דין גם אם הם לא בדרגה של אלה שהיו בעבר. ואנו חייבים להקשיב לכל בית דין ולא לחשוב שהוא טועה, כדי לא לערער על פסיקות של בתי דין קודמים ממשה רבינו.**

7.אנשי כנסת הגדולה? **גוף עליון של חכמים בתקופת שבי גולת בבל בהנהגת אחרוני הנביאים(חגי ומלאכי)עזרא ונחמיה.**

8.כתוב 2 מתקנות של אנשי כנסת הגדולה? **נוסח התפילה כי שבו עם בליל של שפות, חתימת התנ"ך כי מסתיימת הנבואה**

9.תקופת התנאים התחילה עם תקופת "הזוגות" (שמעיה ואבטליון,הלל ושמאי) ומה היה התפקיד של כל אחד מבין בני הזוג?

**אחד מבני הזוג היה הנשיא, והשני אב בית דין של הסנהדרין(71 חכמים בבית הדין העליון), היו מעבירי התורה שבע"פ.**

10.רבי יהודה הנשיא חיבר את המשנה מכיוון שחשש שתשתכח תורה שבעל פה מישראל. כתוב סיבה אחת לחששו**. א.הצרות של עם ישראל היו גדולות ועשויות לגרום לשכחה.** **ב.מרכז התורה  בארץ ישראל נחלש.**

11. מהי הברייתא ומהי התוספתא?

**ברייתא- דברי תנאים שלא נכנסו לששת הסדרים של המשנה. תוספתא- הקובץ בתוכו מסודרים הברייתות.**

12. מהו הסדר שעל פיו סודרו המשניות במשנה (דברי התנאים על סוגיות הלכתיות ואמוניות ב6 סדרים)?

**זרעים- דיני עבודת האדמה וברכות. מועד-שבת וחגים**.  **נשים- הלכות קידושין וגירושין**

**נזיקין- הלכות שבין אדם לחבירו**. **קודשים- דיני קורבנות.**  **טהרות- דיני טומאה וטהרה**

13.ומהו הסדר שעל פיו סודרו מדרשי ההלכה ( דרשות הלכתיות מהפסוקים)?

**לפי החומשים - "מכילתא" לשמות,"מכילתא" לר' ישמעאל לויקרא, "ספרא" לר' עקיבא לויקרא, "ספרי" לבמדבר ודברים.**

14.מהו הסדר שעל פיו סודרו מדרשי האגדה? **לפי סדר הפרשיות וספרי התנ"ך.**

15.ומהו תוכנם? **דרשות ופרשנויות לפסוקים, מעשה חכמים ומקור לעיון ביסודות האמונה ובמוסר בהגות ובדרך ארץ.**

16.לפי מרן רבי יוסף קארו, מדוע האמוראים מבררי ומפתחי המשנה בתלמוד לא חלקו על תָנִאים?

**זו הסכמה של כל החכמים באותה תקופה שקבלו על עצמם מיום חתימת המשנה לא לחלוק על התנאים.**

17.במה תרמו הגאונים להתקבלותו של התלמוד הבבלי שנכתב בארמית בבלית בכל תפוצות ישראל?

**בזה שהם עסקו בו, ואף פסקו ממנו את ההלכה, הייתה השפעה מכרעת על התקבלות התלמוד הבבלי בתפוצות ישראל.**

18.היכן נחתם התלמוד הירושלמי שנכתב בארמית א"י והסבר שמו? **נחתם בטבריה ומפני כבודה של ירושלים נקרא ירושלמי**

19.מתי פעלו הסבוראים, והסבר שמם?**הסבוראים חיו בתקופה שאחרי האמוראים, נקראו כך כי הם הסבירו את התלמוד.**

20.ציין חיבור אחד מתקופת הגאונים ראשי הישיבות בבבל אחרי הסבוראים, וכתוב מהו התוכן של חיבור זה.

|  |  |
| --- | --- |
| שם הספר | התוכן |
| **סידור רב עמרם גאון** | **עוסק בנוסח התפילה** |
| **שאילתות דרב אחאי גאון** | **דברי הלכה ואגדה לפי פרשיות השבוע** |
| **איגרת רב שרירא גאון** | **ידיעות על השתלשלות התורה בעל פה עד תקופת הגאונים** |
| **אמונות ודעות לרבינו סעדיה גאון** | **ענייני אמונה** |

21.בתקופת הראשונים מרכזי תורה הפסיקו להיות רק בבבל וישראל, כּתוב שם אחד של מקום והחכם עם חיבורו שפעל בו .

|  |  |  |
| --- | --- | --- |
| המרכז | חכם שפעל בו | ספר שהוא כתב |
| **ספרד** | **הרי"ף** | **הלכות הרי"ף=תלמוד קטן (סביב המסכתות של התלמוד)** |
|  | **הרמב"ם** | **הלכות "היד החזקה " (סביב 14 נושאים) = "משנה תורה"** |
| **אשכנז** | **רש"י** | **פירוש לתנ"ך ולגמרא** |
|  | **הרא"ש (רבינו אשר)** | **ספר הלכה על מסכתות הגמרא** |
|  | **ר' יעקב בן הרא"ש** | **ארבעה טורים** |

22.כתוב שני הבדלים מרכזיים בין חיבורו של הרי"ף לבין משנה תורה לרמב"ם.

**א. הרי"ף כתוב לפי סדר הגמרא, ואילו הרמב"ם לפי נושאים.**

**ב. הרי"ף פוסק רק בהלכת שמתאימות להיום , הרמב"ם פוסק גם בהלכות עתידיות( כגון בית המקדש וכדו..)**

23.שני רבנים מתקופת הראשונים (לפני השו"ע) כתבו ספרי הלכה בסדר שונה מהתלמוד. ציין את שמם וסיפרם.

|  |  |
| --- | --- |
| שם הרב | הספר |
| **רמב"ם** | **ה"יד החזקה"(14 חלקים)="משנה תורה"(שני לתורה שיסבירה)** |
| **רבינו יעקב בן הרא"ש** | **ארבעת הטורים (אורח חיים, אבן העזר, יורה דעה, חושן משפט)** |

24.רבי יוסף קארו חיבר את שני החיבורים ההלכתיים "בית יוסף" ו"שולחן ערוך". הסבר מהו כל אחד מן החיבורים האלה.

**"בית יוסף" הוא פירוש על ספר הטור שמביא את המקורות בגמרא ,ושיטות הראשונים על דברי הטור.**

**"שולחן ערוך" הוא ספר עצמאי שמסכם להלכה את דברי הבית יוסף.  כתוב גם כן בצורה של ארבעת הטורים לפי נושאים.**

25. מהו החיבור ההלכתי המכונה "המפה"? **הערותיו של הרמ"א על השו"ע של רבי יוסף קארו במקום שהאשכנזים חולקים.**

26.מה היו הגורמים ליצירה הנרחבת של ספרי פסיקה ושו"ת (יחווה דעת, אגרות משה) במהלך הדורות? כתוב שני גורמים.

**א. המציאות המתחדשת שעוררה שאלות חדשות ב. ריבוי הדעות והלימוד שצריך לסכם להלכה.**

27.חיבור הלכתי מהאחרונים**?משנה ברורה-חפץ חיים על שו"ע.בן איש חי-יוסף חיים סביב התורה.יחווה דעת-שו"ת הגר"ע**

28.הדף היומי ומייסדו? **הרב שפירא יסד תוכנית ללמוד בכל יום בכל העולם היהודי דף אחד מהגמרא ולסיים בכל 7 שנים**.

29.כתוב שני חיבורי ביאורים למשנה שנכתבו? בעבר- **הרב מברטנורא, בימינו הרב קהתי.**

30.כתוב שני חיבורי ביאורים לתלמוד שנכתבו בימינו? **הרב שטיינזלץ, ושוטנשטיין.**

31. כתוב שני מאגרי מידע הלכתיים מתוקשבים? **פרויקט השו"ת-ספרי יהדות, אוצר הפוסקים-ספרי שאלות ותשובות.**

32.ציין תחום יַדע אחד של "מכוני מחקר תורניים" הפועלים בימינו? **"תורה והארץ"-חקלאות, "צומת"-טכנולוגיה והלכה**.

33.הדגם מתחום אחד שציינת, שאלה אחת שמכוֹנים אלה עוסקים בה.

**לדוגמא: שמירת שמיטה בזמן הזה, מיעוט בחילול שבת בפיקוח נפש על ידי פתרונות טכנולוגיים.**

**פרק א' תורה מצוות ודרך ארץ**

**1.**"אלו דברים שאין להם שיעור...וגמילות חסדים" על פי הרב עובדיה מברטנורא יש שני סוגים של גמילות חסדים, ציין והדגם.

**א.גמילות חסדים בגוף - סחיבת סלים לזקנ/ה ,קימה באוטובוס לזקן ולאישה בהריון, חציית הכביש עם ילד, ביקור חולים**

**ב.גמילות חסדים בממון - כל עזרה על ידי נתינת כסף או שוה כסף, צדקה, מזון ובגדים.**

2.לאיזה סוג של גמילות חסדים אין שיעור ולאיזה כן ומהו?

**לגמילות חסדים שבגופו אין שיעור, ולגמילות חסדים שבממון השיעור עד חמישית מכספו, כדי שלא יהפוך בעצמו לעני.**

3. "הפאה והראיון" והמשותף? **הראיון-עולה שצריך יהודי להקריב כאשר הוא מגיע לבית המקדש ב 3 הרגלים. הפאה-מצווה להשאיר לעניים בשעת קצירת השדה חלק מן הקמה**. **והמשותף-אין להם שיעור בסיס אך כל המרבה מבורך.**

4.כתב הרמב"ם בפירושו למשנה: "המצוות כולן נחלקין בתחילה על שני חלקים".    מה הם שני ה"חלקים"?

**הראשון- מצוות שבין האדם למקום(הקדוש ברוך הוא) ,השני- מצוות שבין האדם לחברו.**

5.מהי התועלת לאדם מקיום כל אחד מן ה"חלקים" האלה?

**מי שמקיים את המצוות שבין אדם למקום (לקדוש ברוך הוא)מקבל שכר על זה בעולם הבא, ומי שמקיים מצוות שבין אדם לחבירו חוץ מהשכר שיקבל לעולם הבא, בעקבות התנהגותו הטובה אחרים גם ינהגו כך, וכך הוא מקבל את שכרו גם בעולם הזה.**

6. מדוע תלמוד תורה שקול כנגד כל המצוות? **הרע"ב - שקול כנגד כולם כיוון שהוא הבסיס של כל המצוות. הרמב"ם – כיוון שהלימוד מביא לידי קיום המצוות ולכן זוכה ל"עולם הבא" מהלימוד ול"עולם הזה" מהחסד.**

7.מה פירוש "כל מצוות הבן על האב"? **חובות האב לבנו(מילה ופידיון, מקצוע וחתונה)**

"וכל מצוות האב על הבן"? **חובות הילדים לאביהם(מורא-לא עומד ויושב במקומו.כבוד-מאכיל ומשקה,מלביש ומכסה)**

8.מצות עשה שהזמן גרמא שנשים פטורות - **סוכה, שופר, תפילין**

מצות עשה שלא הזמן גרמא שגם נשים חייבות – **מזוזה, צדקה, מעקה**

מצות עשה שהזמן גרמא ונשים בכל זאת חייבות בה – **נר חנוכה ונר שבת**

מצות עשה שלא הזמן גרמא ונשים פטורות מלקיימה – **מחיית עמלק ולימוד תורה**

9.מה הקושי ב" כל מצוות עשה שהזמן גרמה" והתירוץ? **לא כל המצוות עשה שהזמן גרמן נשים פטורות אלא "כל"=רוב.**

10.מאיזה רק 3 לאוין נשים פטורות? **בל תקיף-הורדת שיער בצדדי הראש,בל תשחית-גילוח הזקן,היטמאות כוהנת ממת.**

11."יפה תלמוד תורה עם דרך ארץ" מהו "דרך ארץ"? **פירוש ראשון- עבודה, פירוש שני- התנהגות טובה, מידות טובות.**

12.והסבר לפי כל אחד מן הפירושים האלה, מדוע היגיעה בתלמוד תורה עם דרך ארץ "משכחת עוון"?

**"דרך ארץ" כעבודה - אדם שלומד ועובד מסוגל לפרנס את עצמו, וכך יוכל להתמיד בלימוד התורה, וכן בתורה הוא ילמד ממה להיזהר, ובזכות הפרנסה הוא יוכל להיות ישר, ולא יצטרך לקחת משל אחרים.**

**"דרך ארץ" כמידות טובות - כאשר התלמיד חכם יהיה בעל מידות טובות, זה יגרום לכולם לכבד ולשמור את התורה.**

13.מה הגישה שצריכה להיות למי שמתעסק עם הציבור ומה יהיה שכרם "ואתם - מעלה אני עליכם כאלו עשיתם"?

**שליחי הציבור צריכים לעסוק בשליחותם הציבורית לשם שמים ולא לשם כבודם כי הצלחתם באה מכוח זכות אבות של ישראל, ושכרם יהיה גדול מאת ה' כאילו באמת בזכות עצמם הם הצליחו בשליחותם.**

14.מה ההבדל בין מי שלומד רק כדי שיצא לו מכך כבוד(רבנות) לבין מי שלומד כדי לדעת איך לשמור את התורה? **מי שלומד רק בשביל הכבוד ה' יעזרו רק להשיג את המעמד אבל הלומד כדי לקיים את התורה ה' יעזרו אף לזכות לקיימה**

15.על מה עובר אדם הלומד תורה ומתפרנס מהצדקה ומדוע?

**חילל את ה',ביזה את התורה,כיבה מאור הדת ,גורם רעה לעצמו,"נוטל חייו מן העולם" (הבא), כי אסור להשתמש בתורה.**

16.מה הכוונה "עטרה" ו"קרדום" ?**"עטרה"-עושה מהתורה "כתר" לפארו,"קרדום"-משתמש בתורה כ"מעדר" למצוא זהב.**

17.מה הכוונה: "ודישתמש בתגא – חלף"? **כל המשתמש בכתר התורה כדי ליהנות בעולם הזה באופן גשמי-עובר מהעולם.**

18."כל המכבד את התורה... שמעטר אותה בנועם מידותיו... ואז הוא מכובד על הבריות". לפי המאירי,הסבר מהו כבוד התורה.

**כאשר התלמיד חכם מתנהג בדרך טובה ובמידות נאות זה גורם לכבוד לתורה.**

20.כיצד הבריות מכבדות אדם "המכבד את התורה"?

**אומרים "ראיתם פלוני שלמד תורה, כמה נאים מעשיו וכמה מתוקנים דרכיו. אשרי אביו שגידלו ואשרי רבו שלמדו תורה"**

21.כיצד אדם יכול לחלל את התורה? **ע"י שמבזה אותה במידותיו הרעות, שזהו בזיון לתורה שלומדיה בעלי מידות רעות**.

22.מה עונשו של המחלל את התורה? **הבריות בזים לו ואומרים "ראו כמה רעים מעשיו ומידותיו של פלוני שלומד תורה".**

23."הלומד מחברו...אפילו אות אחת- צריך לנהוג בו כבוד".    מהי ההוכחה של המשנה שהלומד מחברו צריך לכבדו?

**מדוד שקרא לאחיתופל "אלופי ומיודעי" למרות שהיה אויבו, לא חכם, ולימדו רק 2 דברים(חברותא וכבוד בית המדרש)**

24. מה מעיד על עצמו אדם שמכבד את מי שלימדוֹ תורה? **שהתורה חשובה לו.**

25. איך מכנה שלמה המלך במשלי את התורה? **"כבוד"- כבוד חכמים ינחלו , ו "טוב"- כי לקח טוב נתתי לכם.**

26. מה מחדש הרב וייזל לגבי הכבוד לתורה? **שמי שמכבד את מלמדי התורה-מבין את גודל התורה,**

**ומי שמבין את גודל התורה-מכבד את מלמדיה אף הקטנים ממנו כי דבר ה' בפיהם**

27. איזה פירוש שולל הרב צבי יהודה קוק ל"פת במלח תאכל ומים במשורה תשתה ועל הארץ תישן וחיי צער תחיה"?

**שהמצב השלם והאידיאלי של לומד התורה הוא למידת התורה מתוך חיי עוני וצער.**

28.מה פירוש הרב צבי יהודה קוק לתיאור חיי הצער והעוני של לומד התורה במשנתנו?

**זהו דימוי למצבים של קשיים בחיים שאז קשה לעסוק בתורה אך למרות זאת דווקא ילמד תורה כי היא משיבת נפש.**

29. מה הקשר בין דביקות בתורה לניסיונות והקשיים שהאדם עובר בחייו?

**דווקא בזמנים הקשים צריך להמשיך לדבוק בתורה כי התורה היא מקור החיים ועל ידה אפשר לצלוח את הזמנים הקשים, דווקא בזמנים הקשים צריך להמשיך לדבוק בתורה כי מיהם אנו מתעוררים לעלייה וצמיחה במעלות התורה והקדושה.**

30.מה המסר "אל תבקש גדולה לעצמך ... יותר מלימודך עשה" "ואל תתאוה לשולחנם של מלכים ששולחנך גדול משולחנם"?

**להתרחק מהשגת הכבוד בעולם הזה מלימוד התורה, לקיים את התורה בעולם הזה יותר מלימודה והתארים שמביאה.**

31.תלמוד(לימוד), ושמיעת האוזן הם 2 מ48 הדברים שהתורה נקנית בהם. לפי הרב הירש מהו תלמוד? ומהי שמיעת האוזן?

**תלמוד (לימוד)- שינון בהדרכת רב. שמיעת האוזן- שמיעה נכונה מדויקת ומושלמת.**

32.והסבר מדוע כל אחד מהם הכרחי לקניין התורה?

**התלמוד הכרחי, שלמרות שהתורה שבעל פה נכתבה אין  תחליף  להדרכה  וההוראה החיה מרב . ושמיעת האוזן הכרחית, כי היא מונעת טעויות שיכולות להיגרם עקב אי הקשבה ועניינים אחרים המפריעים ללומד מלדייק**

33.התורה גם נקנית ב"מיעוט דרך ארץ". לפי הרב הירש מהי התועלת שבעיסוק ב"דרך ארץ" לקניין תורה?

**"דרך ארץ" כאן היא כל החיים המעשיים והתורה והלכותיה עוסקת הרבה בהנחיית החיים המעשיים של האדם.**

34.ומדוע יש למעט בעיסוק זה?

**בכל זאת על מנת להשאיר זמן ליישוב הדעת, ושלוות הנפש ללימוד צריך למעט קצת בדברים המעשיים של החיים.**

35. במה שמח "השמח בחלקו" ביחס לקנייני הרוח לפי הרב הירש? **מרוצה אף מיכולותיו הקטנות בתחום הרוח ועובד איתן.**

**פרק ב' צדקה וחסד, מידות, אמת ויושר**

* **דין צדקה לעני אורח ולעניי העיר**

1.עני יכול לקבל "פרנסת לינה", "קופה" או "תמחוי". הסבר את שלושת המושגים.

**"תמחוי" - חלוקת מזון לעניים. "קופה"- חלוקת כסף לעניים**. **"פרנסת לינה" - מיטה כרים וכסתות**.

2. למי נותנים פרנסת לינה? **לעני שעובר ממקום למקום ונשאר ללון בעיר נותנים מקום לישון וכלי מיטה.**

3.עני העובר ממקום למקום — כמה סעודות נותנים לו ביום חול וכמה בשבת ומאיפה? נמק. **מהתמחוי, ביום חול נותנים לו 2 סעודות כפי שכולם היו אוכלים באותה תקופה, ובשבת 3 סעודות, גם לסעודה שלישית**.

4.מתי נותנים לעני כמות של חצי קב חיטה ומתי מספיק רבע קב ומדוע ?(על פי פירוש הרב קהתי)

**מזון 2 סעודות ליום שווה לחצי קב של חיטה אך אם נותנים לעני כיכר לחם אפוי ולא חיטים,האופה לוקח שכר של רבע קב**

5.מי אינו זכאי ליטול מן התמחוי?  **מי שיש לו מזון שתי סעודות, כי הוא יכול לאכול את מה שיש לו , ומחר אם יצטרך ייקח מן התמחוי.**

6.מי אינו זכאי ליטול מן הקופה? נמק.

**עני מקומי של העיר שיש לו מזון 14 סעודות  מכיוון שיש לו פרנסה לשבוע, והקופה מחלקת כל יום שישי מזון לשבוע.**

* **מספר הגבאים הגובים והמחלקים את הקופה**

7."הקופה נגבית בשניים ומתחלקת בשלושה". למה ומתי נגבית גם בשלושה?

**גבאי הצדקה אוספים כסף לקופה ע"י 2, כיוון שאין עושים שררה על הציבור פחות מ2, אך לתמחוי אוספים ע"י 3 כי מיד צריך לחלק וחלוקת הצדקה היא כעין דיני ממונות שצריך להחליט כמה לתת לכל אחד, ולזה צריך שלושה, שהם בית דין.**

* **מי זכאי לקבל מתנות עניים ומי אינו זכאי**

8."מי שיש לו מאתיים זוז — לא ייטול לקט, שכחה ופאה ומעשר עני"  מדוע קבעו חכמים דווקא סכום של מאתיים זוז?

**מאתיים זוז היו הסכום של הוצאות למזון וביגוד לאדם אחד לשנה** .

9.לדברי הרב יעקב בן אשר ("בעל הטורים"), 200 זוז הם סכום שהיה מקובל בימי המשנה.מהו הדין כיום?

**צריך לתת לו מספיק שיהיה לו חיסכון (קרן), שהוא יוכל להתפרנס מהרווח שלו. כל זמן והמקובל בו.**

10.ומהי הסיבה לשינוי הדין? **כי היום אין מעשר עני,לקט שכחה ופאה. והצרכים של אדם אינם רק צרכי הקיום המיידיים.**

11.מה החידוש ב"אפילו אלף נותנים לו כאחת" ובנכסים ממושכנים לבעל חובו ולכתובת אשתו?

**מצבו הכלכלי הבסיסי של האדם (200 זוז במזומן לשנה או לא ) הוא הקובע להגדרתו כעני ולא אם פתאום יש לו עוד מזומן ביד או עוד כסף אבל לא מזומן ביד.**

12.אילו כלי תשמיש העני אינו מחויב למכור? **כלי הבית שהוא משתמש בהם אפי' כלים מהודרים של שבת ויום טוב.**

13. מדוע אין מחייבים אותו למכור אותם?  **כי קשה מאד לאדם להוריד באיכות החיים בכלי ביתו.**

* **מי שיש לו סכום כסף שהוא פחות מ200 זוז אבל הוא סוחר איתם**

14.מה מטרת הצדקה לפי הרב קוק ולמה : "מי שיש לו חמישים זוז והוא נושא ונותן בהם הרי זה לא ייטול"?

**מטרת הצדקה העיקרית היא להיטיב לאדם מיידית , ולהביאו לא להצטרך לצדקה בעתיד, אלא להיות מפרנס עצמאי. אדם שיש לו 50 זוז וסוחר בהם, הוא מפרנס עצמאי ולכן אין לתת לו צדקה כדי שלא לגרום לו לחזור להיות תלותי בצדקה.**

* **מדה כנגד מדה**

15.תן 2 דוגמאות לגבי מידה כנגד מידה במשנה?

**מתחזה לעני-ימות עני, מתחזה לנכה-ימות נכה, דיין שהשוחד עיוור את עיניו-ימות עיוור, עני שלא לוקח צדקה-ימות עשיר**

16. מה זה חיגר, פיסח, סומא? **חיגר – בלי רגל אחת, פיסח – בלי שני רגליים, סומא – עיוור.**

17.על מי נאמר "ברוך הגבר אשר יבטח בה', והיה ה' מבטחו" ולמה?

**עני שלא לוקח צדקה ודיין שלא מפחד ודן דין אמת כי** **גדול בטחונם בה' שיעזור להם מהעניות ומהרשעים וכך נהיה להם**

* **ארבע תכונות בהתנהגות הבריות לרכושם ולרכוש זולתם**

18.שלי שלי שלך שלך – מה הן שתי הדעות במשנה וטעמן?

**מידה בינונית- כי לא נהנה ולא מהנה. מידת סדום- כמו סדום שלא רצו ליהנות את זולתם אע"פ שאינם מפסידים.**

19."שלי שלי שלך שלך- זו מידה בינונית" מדוע אדם זה אינו רשע סדומי ומתי הוא כן נחשב לרשע סדומי (רבינו יונה)?

**מכיוון שהוא נותן צדקה עם הרגשת קמצנות בלב הוא בינוני אבל אם הוא גם לא ייתן צדקה הוא בעל מידת סדום.**

20.מה היה החטא המיוחד של אנשי סדום לפי רבי יצחק עראמה ואיך זה הפוך מתורתינו הקדושה?

**סדום לא רק התנהגו כך בבנוניות,אלא אף הפכו את זה לחוק שאסור לעזור לשני והפוך מזה התורה מחייבת נתינה לאחר**

21.מהי מידת עם הארץ ולמה?**שלי שלך ושלך שלי-אתה תהנה משלי ואני משלך כדי שיהיה טוב בסביבתנו ולא מעבר לזה.**

* **ארבע תכונות בכעס ובהתפייסות**

22."נוח לכעוס ונוח לְרצות — יצא שכרו בהפסדו". הסבר וציין איזו תכונה היא "שכרו" ואיזו תכונה היא "הפסדו"?

**נוח לכעוס - הוא אדם שממהר לכעוס על כל דבר שלא נעשה כרצונו**

**ונוח לרצות - אך גם בקלות מתפייס ונרגע מכעסו**

**יצא שכרו בהפסדו - יצא לו לא טוב כי הפסדו שהוא מרבה לכעוס גדול מן הרווח שלו שהוא מתפייס בקלות .**

23."קשה לכעוס וקשה לְרצות — יצא הפסדו בשכרו". הסבר וציין איזו תכונה היא "הפסדו" ואיזו תכונה היא "שכרו"?

**קשה לכעוס - הוא אדם שקשה להכעיס אותו, וזה קורה לו רק לעיתים נדירות**

**קשה לרצות – אך כאשר הוא כן כועס קשה לו מאד להירגע ולהתרצות**

**יצא הפסדו בשכרו- יצא לו טוב כי הרווח שלו שהוא ממעט לכעוס גדול מן הפסדו שכשהוא כועס לוקח לו זמן רב להירגע.**

24.מה נורא מאוד לכעוס?**כאילו עובד עבודה זרה, אין חייו חיים, חכם-חכמתו מסתלקת ממנו, נביא-נבואתו מסתלקת ממנו**

25.הורים כועסים על ילדיהם בשל התנהגותם הלקויה,כיצד עליהם להביע את כעסם לפי הרמב"ם, ומדוע?

**שיראו עצמם כאילו הם כועסים, כי הכעס מידה רעה מאוד שאין לה דרך האמצע כבשאר המידות אלא התרחקות לגמרי.**

* **ארבע תכונות בנותני צדקה**

26."הרוצה שייתן ולא ייתנו אחרים — עינו רעה בשל אחרים" כתוב לפחות 2 סיבות להתנהגותו?

**א. שרוצה הוא לבדו לזכות בתהילה ובשם טוב. ב. שיצא שם רע על אחרים שאינם נותנים והוא יתכבד בקלונם. ג. שעל ידי שלא יתנו צדקה יתמעט ממונם והוא ייחשב עשיר יותר. ד. הוא לא רוצה שתהיה לעניים הרווחה יתירה.**

27. "שייתנו אחרים והוא לא ייתן – עינו רעה בשלו" כתוב לפחות 2 סיבות להתנהגותו?

**יש לו תכונת נפש המבטאת חוסר רצון לתת צדקה מפחד - שיחסר לו או שיהיה יותר מידי צדקה לעניים .**

28. "ייתן ויתנו אחרים- חסיד" למה?**כי הוא נותן ואף משתדל בכל כוחו שגם אחרים יתנו**.

29."לא ייתן ולא יתנו אחרים-רשע" למה? **כי הוא מתאכזר לעניים שאינו נותן להם ואף משכנע אחרים לא לתת להם.**

**הגדרת איסור אונאת דברים וחומרתה**

30.באר את המושג "אונאת דברים", וכתוב דוגמה אחת.

**לצער אדם ע"י דיבור על עברו המביש - לחוזר בתשובה "זכור חטאיך", לגר "איך תלמד תורה עם פיך שאכל טריפות", לצער אדם ע"י ביושו - לשלוח אליו קונים סתם בלי שבאמת יש לו מה למכור להם.**

**לצער אדם ע"י פיתוח צפייתו לשווא - להתעניין לשווא בחפץ לקנייה כאשר אינו מעוניין בכלל לקנותו.**

31.מדוע "אונאת דברים" גדולה מ"אונאת ממון"? כּתוב שתי סיבות.

**ר' יוחנן אומר: התורה כתבה על אונאת דברים "ויראת מאלוקיך", ולא כתבה את זה באונאת ממון.**

**ר' אלעזר אומר: באונאת דברים אתה פוגע באדם , ובאונאת ממון רק ברכושו.**

**ר' שמואל בר נחמני אומר: הונאת ממון אפשר להחזיר ואילו הונאת דברים אי אפשר להחזיר.**

* **פעולות האסורות במסחר משום אונאה**

32. הסבר: יין קשה, יין רך, תגר ? **יין קשה – יין חריף, יין רך – יין לא חריף, תגר – סוחר**.

33. מהו התנאי למכירת יין מעורב במים ולמה תנאי זה לא מועיל במכירת יין לתגר?

**התנאי שיודיע לקונים שהיין מעורב במים**, **אך לסוחר יין לא ימכור בכלל כי אנו חוששים שהוא ירמה אחר כך את לקוחותיו.**

34.פעולות האסורות משום אונאה?**לערב סחורות אפילו תואמות וחדשות,למכור יין חריף עם שאינו חריף,להעביר שמרי יין.**

35.פעולות שאין בהם אונאה?**מכירת יין שאינו חריף עם יין חריף, עירוב מים ביין במקום שנהגו ודווקא בזמן תסיסת היין.**

* **גנבת דעת במסחר**

36. הסבר: פיטס, מגורה, מפרכסין, שער? **פיטס – גיגית גדולה, מגורה – מחסן, שער – מחיר, מפרכסין – מייפים .**

37.מה לא גניבת דעת?**מותר לסוחר לערב סחורות כשזה ידוע לכולם ואינו מנסה להסתיר פגמים ואומר שהכל ממקור אחד**

38. פרט!!! והסבר 3 מחלוקות במשנה לגבי גניבת דעת במסחר?

**האם מותר למוכר לחלק ממתקים לילדים שבאים לקנות אצלו?אסור-מפתה אותם, מותר-גם המוכר השני יכול לחלק.**

**האם מותר למוכר למכור בזול?אסור-מפתה את כולם לבוא אליו תמיד,מותר-זה טוב כי הוא יוצר תחרות והורדת מחירים.**

**האם מותר למכור פולים גרוסים לאחר ניקיונם מהפסולת?אסור-מחיר גבוה מידי עבור נקיונם, מותר-הקונה יודע ומעדיף.**

39.למה לרמב"ם גניבת דעת חמורה מחילול ה'?**כי ה' מתעב שחיתות ופגיעה באנשים שזה הבסיס לעבודת שמו אחר כך.**

40.למה המרמה יותר חמורה מהשקר לחזון איש?**השקר אינו פוגע באיש לעומת גניבת הדעת שמטעה את הזולת ואותה ה' מתעב כפליים, שהיא חולי גדול בנפש האדם.**

**פרק שלישי תפילה**

**1.**מדוע לפי הרמב"ם קבע ר' יהודה הנשיא שמסכת ברכות תהיה הראשונה בסדר המשנה?

**התורה נכנסת לחיינו מהבסיס שהוא תזונה נכונה לחיים בריאים ומדריכה אותנו שראשית עלינו לבקש אותה מה' בברכות.**

2.מדוע לפי הרמב"ם פתח ר' יהודה הנשיא את מסכת ברכות בסדר קריאת שמע ותפילה ולא בברכות הנהנין?

**הסדר הוא כך משום חשיבות קריאת שמע המתבטאת בכך שהיא מצווה תמידית, שחייב אדם בכל יום לקיימה בוקר וערב.**

3.לפי הרמב"ם כיצד היה סדר התפילה ממשה במתן תורה בסיני עד עזרא הסופר בתחילת בית שני?

**תדירות-פעם בכל יום או יותר אם רוצה. תוכן-שבח והודאה לה' ובקשות. נוסח-לפי היכולת והרצון. הכיוון-למקדש.**

4.מה הייתה הסיבה לשינוי בימי עזרא הסופר בתחילת בית שני שתקנו כללים ונוסח תפילה אחיד לכולם?

**כיוון ששבי גולת בבל חזרו עם מלא שפות זרות ונוצר צורך לקבע בציבור נוסח עברי טוב לשבח והודאה לה' ובקשות.**

* **זמני התפילות**

5. הסבר מושגים : פדרים, תמיד של שחר ושל בין הערביים, שעה זמנית, מנחה גדולה, מנחה קטנה?

**פדרים-החלבים של הכבש. תמיד של שחר ושל בין הערביים- הכבש שהקריבו במקדש בכל יום לעולה בבוקר ולפנות ערב. שעה זמנית-** **שעות האור מן הזריחה ועד השקיעה חלקי 12. מנחה גדולה-תפילת מנחה בעוד היום גדול,חצי שעה אחרי חצות היום,התחלת זמן תמיד בין הערביים. מנחה קטנה- תפילת מנחה מתשע שעות וחצי שעות זמניות מתחילת היום, הזמן המקביל להקרבת קורבן תמיד של בין ערביים.**

6. בגמרא מובאות שתי דעות בנוגע למקור של שלוש תפילות ביום. פרט את שתי הדעות .

**ר' יוסי בר' חנינא אומר: תפילות אבות תקנום- אברהם שחרית. יצחק מנחה. יעקב ערבית.**

**ר' יהושע בן לוי אומר: תפילות כנגד תמידין תקנום- שחרית כנגד תמיד של שחר, מנחה כנגד תמיד של בין הערביים , תפילת ערבית כנגד אברים ופדרים שהם חלקי הקורבנות שלא הספיקו להישרף על המזבח במשך היום ונשרפים כל הליל**

7. תפילת השחר : עד חצות רבי יהודה אומר : עד ארבע שעות ,הסבר ונמק?

**תנא קמא ור' יהודה חלקו בסיום זמן הקרבת תמיד של שחר-האם הוקרב במקדש עד חצות היום או עד 4 שעות זמניות**

8. תפילת מנחה : עד הערב רבי יהודה אומר : עד פלג מנחה ,הסבר ונמק?

**תנא קמא ור' יהודה חלקו בזמן סיום הקרבת תמיד של בין הערביים, האם הוקרב במקדש עד הערב או עד פלג המנחה.**

9. מהו פלג המנחה (המנחה כאן היא מנחה קטנה שזה הרבע האחרון של היום שעתיים וחצי זמניות לפני שקיעה)?

**פלג המנחה הוא אמצע המנחה הקטנה, שעה ורבע זמנית לפני שקיעה.**

10. "תפילת הערב אין לה קבע" הסבר ונמק?

**את תפילת ערבית אפשר להתפלל כל הלילה ללא הגבלה, כמו חלקי הקורבנות (אברים ופדרים) שהיו נשרפים כל הלילה.**

11. ושל מוספין : כל היום רבי יהודה אומר : עד שבע שעות, הסבר ונמק?

**תנא קמא ור' יהודה חלקו בזמן סיום הקרבתו של קורבן מוסף האם הוקרב במקדש עד שבע שעות זמניות או כל היום.**

12.איך התלמוד הירושלמי מבין את מקור שלושת התפילות לפי רבי יהושע בן לוי?

**"תפילות מאבות למדום"- חכמים למדו מתפילותיהם של שלושת האבות ותקנו להתפלל שלוש תפילות.**

* **תפילה בכניסה והיציאה מבית המדרש**

13."ר' נחוניא בן הקנה היה מתפלל בכניסתו לבית המדרש וביציאתו תפילה קצרה אמרו לו מה מקום לתפילה זו.מה התמיהה?

**הר' קוק מסביר שבדרך כלל אדם מתפלל להינצל כשהוא הולך למקום סכנה ואילו כאן הוא נכנס לבית המדרש, בית ה'.**

14.בכניסתו מה הוא אומר יהי רצון מלפניך ה' אלוקי שלא יארע דבר תקלה על ידי..."(גמרא) כתוב לפחות 2 כשלונות אפשריים.

**לומר דברים לא מדויקים ונכונים או שלא בהתאם לרמת השומעים ויביאום לטעות ולצאת לתרבות רעה ולנפילות קשות.**

15.למי הכוונה? במשנה "היה מתפלל..."= **לרבי נחוניא**, ובתלמוד "בכניסתו מהו אומר..."= **לכל אדם.**

16.השכמה, עמל, ריצה – השווה ע"פ 3 נקודות הנ"ל בין לומדי בית המדרש ליושבי קרנות.

**יושבי קרנות : משכימים לדברים בטלים, עמלים ולא מקבלים שכר, רצים לבאר שחת (אבדון)**

**לומדי בית המדרש : משכימים לדברי תורה, עמלים ומקבלים שכר, רצים לחיי העולם הבא.**

* **תפילת שמונה עשרה או מעין שמונה עשרה**

17.כתוב שני הסברים לביטוי "מעין שמונה עשרה".

**רב- 3 ברכות השבח, בכל ברכה מהברכות האמצעיות רק את הפתיחה והסיום, 3 ברכות ההודאה.**

**שמואל- 3 ברכות השבח, ברכת "הביננו" הכוללת בתוכה את עיקר כל הברכות האמצעיות, 3 ברכות ההודאה.**

18.מדוע תפילת 18 נקראת כך הרי יש 19 ברכות? **כי ברכת המינים היא תוספת מאוחרת והעם כבר התרגל לשם הקודם.**

19.ר"ג אומר:בכל יום מתפלל אדם 18.רבי יהושע אומר:מעין 18.ר"ע אומר:אם שגורה תפילתו בפיו יתפלל 18.ואם לאו מעין 18

**ר"ג-דורש מכולם ללמוד את התפילה. ר"י-מקל לכולם למתקשים וללא מתקשים. ר"ע-מחלק בין המתקשים ללא מתקשים.**

* **העושה תפילתו קבע**

20."רבי אליעזר אומר-העושה תפילתו קבע, אין תפילתו תחנונים" הסבר ע"פ 3 פרושים בגמרא.

**א. מתפלל מהר כדי להיפטר מהמשא הזה, ב. אינו מתפלל בלשון של תחנונים. ג. מדקלם קבוע בלי חידוש.**

* **תפילה קצרה במקום סכנה.**

21.ר' יהושע-בתפילה קצרה בשעת הסכנה יש לומר את התפילה "הושע ה'...כל פרשת העיבור יהיו צרכיהם לפניך" הסבר. **פרשת העיבור מלשון המילה "עבירה"=חטא, כלומר אפילו כאשר עם ישראל חוטאים מלא בקשת צרכיהם.**

22.מה התוכן הכללי של תפילה קצרה? (מצא מכנה משותף לכל הפרושים)

**רבי ליעזר אומר: יעשה רצונך בשמים ממעל, ותן נחת רוח ליראיך, והטוב בעינך עשה, ברוך שומע תפילה.**

**ר' יוסה אומר: שמע לתפילת עמך ישראל ועשה מהרה בקשתן, ברוך שומע תפילה.**

**ר' אליעזר בר' צדוק אומר: שמע קול צעקת עמך ישראל ועשה מהרה בקשתם ברוך שומע תפילה.**

**להלכה -אחרים אומרים: צרכי עמך ישראל מרובים ודעתן קצרה (שאינם יודעים לפרש צורכיהם), יהי רצון מלפניך ה' אלוהינו שתיתן לכל אחד ואחד את צרכיו ולכל גויה וגויה (גוף וגוף) די מחסורה, ברוך שומע תפילה.**

* **מצב גופו של המתפלל בזמן התפילה.**

23."היה רוכב על החמור- יירד, אם אינו יכול לירד-יחזיר את פניו.אם אינו יכול להחזיר את פניו-יכוון את ליבו כנגד בית ק"ק

" היה יושב בספינה או בקרון או באסדה- יכוון את ליבו כנגד בית קודש הקודשים"?

**המסר העולה מ2 המשניות-הוא שיש להתפלל כנגד קודש הקודשים. גופו של האדם צריך לעמוד בכיוון ירושלים והמקדש. אם אין לו אפשרות להתפלל במצב גוף זה, עליו להתכוון, כאילו הוא עומד ומתפלל לכיוון המקדש וקודש הקודשים.**

24. מה התוספתא מוסיפה על המשנה בקשר לכיוון תפילתו של המתפלל על פי מקום המצאו?

**כשעם ישראל עומדים בצפון- פניהם לדרום, עומדים בדרום -פניהם לצפון, עומדים במזרח-פניהם למערב,**

**עומדים במערב- פניהם למזרח. נמצאו כל ישראל מתפללים למקום אחד והוא קודש הקודשים.**

* **תפילת מוסף ביחיד או בציבור.**

26.מה ההבדל בין תפילת מוסף לשאר התפילות שגורם למחלוקת משולשת לגבי האם היא נאמרת רק בציבור או אף ביחיד ?

**קורבן מוסף הוא קורבן ציבור שמוקרב לשם כל ישראל ולא חובתו של היחיד. והשאלה האם כך גם לגבי תפילת המוסף?**

27."רבי אלעזר בן עזריה-אין תפילת המוספים אלא בחבר עיר" הסבר ?

**תפילת מוסף נאמרת רק במסגרת תפילה בציבור, כי אינה תחנונים כמו תפילת 18 אלא תוכנה הוא רק שבח לה'.**

28."וחכמים אומרים-בחבר עיר ושלא בחבר עיר" הסבר?

**ניתן להתפלל את תפילת מוסף גם במסגרת תפילה בציבור ("חבר עיר") וגם במסגרת תפילה ביחיד.**

29."רבי יהודה אומר משמו-כל מקום שיש חבר עיר, היחיד פטור מתפילת המוספים."

**יחיד פטור מתפילת מוסף רק אם יש במקומו תפילה בציבור שהחזן מוציא אותו ידי חובה. ואם לא-היחיד חייב במוסף.**

30.כיצד יתכן שרבי יהודה שמביא את מה ששמע מפי רבי אלעזר בן עזריה יחלוק על דעתו של רבי אלעזר בן עזריה במשנה? **ר' יהודה הנשיא הביא את דברי רבי אלעזר בן עזריה ואח"כ גם הביא את דברי רבי יהודה ששמע שמועה אחרת על דעתו של רבי אלעזר בן עזריה, וכל אחד מהם מביא גרסה אחרת לדבריו.**

**פרק שישי - זהירות מפגיעה בממון הזולת ובמרחב הציבורי**

* **אחריות אישית לנזקים ברשות הרבים**

1."המניח את הכד ברשות הרבים, ובא אַחֵר ונתקל בה ושְברּה-פטור". למה הנתקל פטור מלשלם את הנזק לבעל החבית?

**א.זה מקום הליכת הרבים והם טרודים בענייניהם.ב.בעל החבית חסם את כל רשות הרבים.ג.זה קרה בלילה והוא לא ראה.**

2."ואם הוזק בה,בעל החבית חייב בנזקו" למה? **כי הניח את רכושו ברשות הרבים במקום שהאנשים יכולים להיתקל בו.**

3."נשברה כדו ברשות הרבים,והוחלק אחד במים,או שלקה בחרסיה-חייב,ר' יהודה אומר באינו מתכוון-פטור" הסבר המחלוקת?

**תנא קמא סובר שהנתקל פושע ולכן אינו יכול להפקיר את נזקיו וחייב ור' יהודה סובר שהוא אנוס ולכן יכול להפקיר ופטור.**

* **דין רכושו של האדם שגרם לנזק ברשות הרבים (השופך, המצניע, הגודר)**

4.למה אדם שרכושו נזרק או נפל לרשות הרבים וגרמו לנזק חייב לשלם את הנזק לניזוק והדגם מהמשנה?

**מדין נזקי בור=נזקים שהם תקלה באמצע הדרך (שפך מים גם בחורף,החביא לא טוב זכוכית,גדר שבולטת או שנפלה)**

5.איזה מאמצים עילאיים עשו חסידים ראשונים כדי למנוע מצב שבו רכושם יפגע בגופם או בממונם של אחרים?

**החביאו בבור בעומק של יותר מ3 טפחים שהמחרישה לא תגלה, שרפו, זרקו לנהר.**

6.מחלוקת אמוראים על מה יקפיד מי שרוצה לנהוג בחסידות?

**רבי יהודה-שיקפיד למנוע נזק מחברו. רבא-יקיים את דברי מסכת אבות. יש אומרים-יקפיד על ענייני ברכות.**

7.לפי המהרש"א חסיד הוא מי שמתנהג בכל הדברים שהאמוראים אמרו "שעושה מעשיו על צד היותר טוב..." הסבר?

**טוב לשמים שמקפיד על ברכות, טוב לבריות שמקפיד למנוע נזק מחברו, טוב לעצמו שמתקן את מידותיו לפי מסכת אבות**

* **העושה זבלים ברשות הרבים ברשות ושלא ברשות וניזוק בהם אחר**

8.במה קנסו חכמים את המוציא תבנו וקשו לרשות הרבים כדי לעשות מהם דשן ולמה?

**כיוון שאנשים יכולים להינזק מההוצאה הזאת קנסוהו חכמים שכל הקודם זוכה בתבנו וקשו** **לעשות מהם זבל לשדותיהם.**

9.מה מחדש רשב"ג "כל המקלקלין ברשות הרבים והזיקו חייבין לשלם"?

**שאפילו אם הוציאו את הזבל לרשות הרבים ברשות של בית הדין כגון בשעת הוצאת הזבלים – חייב בנזקן.**

10.מה לימד החסיד את מסקל אבנים מרשותו לרשות הרבים? **שרשות הרבים היא הכי שלו והוא עצמו יכול להיכשל באבניו .**

11.למה "ההופך את הגלל ברשות הרבים, והוזק בהן אחר-חייב בנזקו"? **כיון שהרים כדי לזכות בו הפך לשלו ומתחייב בנזקו.**

* **שנים שהלכו או רצו ברשות הרבים והזיקו**

12.שני אנשים הלכו או רצו ברשות הרבים והזיקו זה את זה — שניהם פטורים, למה?

**ביום חול – מפני שכל אחד גרם לעצמו חבלה זו. בערב שבת- כי מותר לרוץ לסיים את ההכנות ולקבל את שבת המלכה.**

13.**"**אחד רץ ואחד מהלך...והזיקו זה את זה". בתלמוד למדנו שלא תמיד הרץ פטור מהנזק, הסבר?

**ביום חול- הרץ חייב בנזק כי הוא משנה מהנהוג ללכת. בערב שבת- פטור כי רץ לסיים ההכנות ולקבל את שבת המלכה.**

* **הגבלות והיתרים במסחר ובלימוד בשטחו הפרטי של האדם**

14.מה אסור לאדם לפתוח מתחת למחסן פירות של חברו?**מאפיה ומצבעה שפולטות חום ורפת שמסריחה מזיקים לפירות.**

15.מה אסור לאדם לפתוח מתחת למחסן יין של חברו? **רפת אסור תמיד, מאפיה ומצבעה אסור רק אם ידוע שמזיקות בא"י**

16.מה מותר לאדם לפתוח בחצר המשותפת?**בית מלאכה כי נהוג לעבוד בחצר אך חנות אסור שלא נהוג ויש רעש מהקונים**

17.מה מותר לאדם ללמד ילדים בתוך ביתו? **רק תורה כי זה מצווה אך מקצוע אחר לאסור כיוון שהרעש מפריע לשכנים.**

* **דין הרחקת האילן מהעיר ועקירתו**

18."מרחיקין את האילן מן העיר..."מה הסיבה ולמה דווקא בארץ ישראל לפי הרמב"ן?

**זה חלק מיופייה של העיר, ודווקא ערי ארץ ישראל חשובות לנו ואדרבה ערי חו"ל צריכות להתכער כדי לעודד עלייה משם.**

19.מה המחלוקת לגבי שיעור ההרחקה של העצים מן העיר?

**לתנא קמא – כל עץ פרי וסרק צריך להרחיק 25 אמה מהעיר חוץ מעץ חרוב ושקמה שצריכים 50 אמה כי ענפיהם מרובים. לאבא שאול – גם עץ סרק צריך להרחיק 50 אמה מהעיר.**

20. מה קורה כשיש עץ שכבר נטוע קרוב מידי לעיר?

**בכל מקרה עוקרים את העץ אלא שאם העץ קדם לעיר בעל העץ יקבל פיצוי כספי ואם יש ספק על בעל העץ חובת ההוכחה**

* **דין הרחקת גורן קבועה מהשדות ומהעיר**

21."מרחיקין גורן קבועה מן העיר 50 אמה, לא יעשה אדם גורן קבועה בתוך שלו אלא אם כן יש לו 50 אמה לכול רוח " למה ?

**כי במחסן תבואה מנקים בקביעות את גרגירי התבואה מהמוץ ע"י זרייה ברוח והמוץ עף ומלכלך את העיר ושטח שכניו.**

22."ומרחיק מנטיעותיו של חברו ומִנירו, כדי שלא יזיק" למה כאן המשנה לא מציינת את שיעור ההרחקה?

**כיון ששיעורי ההרחקה יכולים להשתנות לפי גורמי הנזק ומה שחשוב זה הכלל שאדם צריך להתרחק כדי לא להזיק לחברו**

* **דיני הרחקה מן העיר דברים המפיצים ריח רע**

23.מה צריך להרחיק מהעיר 50 אמה בגלל נזק של ריח רע לעיר?

**מקום ריכוז של נבילות, בית עיבוד עורות ובית קברות.**

24.מה המחלוקת בין תנא קמא לרבי עקיבא לגבי המיקום שאפשר להקים בו בית עיבוד עורות ליד העיר במרחק 50 אמה?

**לתנא קמא – רק בצד מזרח של העיר, כיוון שרוח מזרחית לא מצויה בארץ ישראל או שכן אלא שהיא מנדיפת ריח רע.**

**לרבי עקיבא – בכל כיוון חוץ מצד מערב, כיוון שההיכל שאליו התפלל האיש שהיה בית המקדש היה במערב או שכינה.ולמו.**